ΓΡΑΠΤΗ ΕΡΩΤΗΣΗ E-1315/01

υποβολή: Theresa Villiers (PPE-DE) προς την Επιτροπή

(3 Μαΐου 2001)

Θέμα: Όνομα τομέα .EU

1. Αληθεύει ότι προς το παρόν δενπάρχει χάρτης ή έγγραφο για το όνομα τομέα .EU, που να καθορίζει το σκοπό του και να δικαιολογεί τούτο το φιλόδοξο εγχείρημα· Εάν αληθεύει κάτι τέτοιο, τότε πώς σκοπεύει η Επιτροπή να προχωρήσει σε ρυθμίσεις για μια οντότητα χωρίς να δηλώσει το λόγο ύπαρξης και τους στόχους του κανονισμού·

2. Ο ICANN (Οργανισμός Κατατεθέντων Ονομάτων και Αριθμών στο Διαδίκτυο) άφησε αρχικά να εννοηθεί ότι θα ήταν διατεθειμένος,πό τις κατάλληλες συνθήκες να παραχωρήσει το όνομα .EU στην Ευρωπαϊκή Επιτροπή. Ισχύει ακόμα κάτι τέτοιο·

3. Για ποιο λόγο επιθυμεί η Επιτροπή να έχει τον έλεγχο εκείνων των πτυχών της πολιτικής του ονόματος τομέα .EU οι οποίες είναι συνήθως κάτω από τον έλεγχο των μετόχων στην κοινότητα του Διαδικτύου, σύμφωνα με τις κοινά αποδεκτές συμβάσεις του Διαδικτύου όπως διατυπώνονται στην Αίτηση Σχολιασμού (RFC) 1591;

4. Η προσωρινή ομάδα καθοδήγησης της συμβουλευτικής έκθεσης της ειδικής ομάδας συμμετεχόντων της ΕΕ (EC-POP) έχει προτείνει την διάρθρωση του ονόματος τομέα .EU σύμφωνα με τα οριζόμενα στην RFC 1591. Για ποιο λόγο παραλείπει ο Κανονισμός να αναφέρει αυτή τη θεμελιώδη αντίληψη·

5. Για ποιο λόγο θέτει το Άρθρο 3(β) διάφορους τύπους διαμονής εντός της Ευρωπαϊκής Ένωσης ως προϋπόθεση που πρέπει να πληρούν οι χρήστες του ονόματος τομέα .EU; Ταπάρχοντα Ονόματα Τομέων Κορυφαίου Επιπέδου-κώδικες κρατών (country code Top Level Domain Names) όπως .fr ή .ukποδεικνύουν την γεωγραφική περιοχή στην οποία δραστηριοποιείται μία επιχείρηση ή επιθυμεί να φαίνεται ότι δραστηριοποιείται. Ποια είναι τα πλεονεκτήματα για τους χρήστες από την προϋπόθεση περί διαμονής του προτεινόμενου ονόματος τομέα·

6. Τα αρχικά .EU αντιπροσωπεύουν την Ευρώπη, ένα γεωγραφικό χώρο που περιλαμβάνει την Ελβετία, τη Νορβηγία, την Τουρκία, τη Λετονία, την Εσθονία κοκ. Για ποιο λόγο επιδιώκει ο Κανονισμός να περιορίσει τη χρήση αυτών των αρχικών στην ΕΕ· Θεωρείται ότι θα προκύψει κάποιο όφελος από ένα τέτοιο περιορισμό· Ζητήθηκε η γνώμη κυβερνήσεων χωρών εκτός ΕΕ επί του θέματος·

7. Η Επιτροπή δεν έχει πρότερη πείρα στη διαχείριση τομέα του διαδικτύου, και δεν φαίνεται να είναι έτοιμη να αναλάβει αυτή την αποστολή. Έχει η Επιτροπή αντιμετωπίσει μήπως το ενδεχόμενο να αναθέσει τη διαχείριση του ονόματος τομέα .EU στο Ευρωπαϊκό Συμβούλιο Εθνικών Μητρώων Τομέων Κορυφαίου Επιπέδου (CENTR);

Απάντηση του κ. Liikanen εξ ονόματος της Επιτροπής

(31 Ιουλίου 2001)

1. Στην αιτιολογική έκθεση που επισυνάπτεται στην πρόταση κανονισμού του Ευρωπαϊκού Κοινοβουλίου και του Συμβουλίου για τηνλοποίηση του τομέα ανωτάτου επιπέδου .EU στο Internet(1) αναφέρονται δύο έγγραφα στα οποία εξετάζεται εν εκτάσει ο σκοπός και η συλλογιστική της πρότασης. Κατά πρώτο λόγο γίνεται αναφορά στην ανακοίνωση της Επιτροπής της 5ης Ιουλίου 2000 σχετικά με τα αποτελέσματα της δημόσιας διαβούλευσης σχετικά με τη δημιουργία του τομέα ανωτάτου επιπέδου EU στο Internet(2). Γίνεται επίσης αναφορά στην έκθεση της προσωρινής καθοδηγητικής ομάδας (ISG), ο σκοπός της οποίας επεξηγείται συνοπτικά σε απόσπασμα της έκθεσης που παρατίθεται στηνποσημείωση(3)

2. Όπως επιβεβαιώνεται από αιτιολογική σκέψη στην πρόταση, το διοικητικό συμβούλιο του σώματος του Internet για την εκχώρηση ονομάτων και αριθμών (ICANN) ενέκρινε ψήφισμα βάσει του οποίου επιτρέπεται στο ICANN να μεταβιβάζει, σε εύθετο χρόνο, τον κοινοτικό κώδικα ανωτάτου επιπέδου (TLD). Στις 24 Απριλίου 2001 συνεδρίασε η Επιτροπή και τα κράτη μέλη στο πλαίσιο της άτυπης ομάδας Internet, με τους επικεφαλής και λοιπό ανώτερο προσωπικό του ICANN, επιβεβαιώνοντας τηνποστήριξή τους για την εν λόγω πρωτοβουλία.

3. Πρόθεση της Επιτροπής είναι να διασφαλισθεί η ευρύτερη δυνατή συμμετοχή των ενδιαφερομένων κατά τη διαμόρφωση της πολιτικής καταχωρίσεων. Στην πρόταση της Επιτροπής αναφέρεται ότι θέματα που αφορούν δημόσια πολιτική θα αποφασισθούν σύμφωνα με τη διαδικασία επιτροπολογίας. Με την επιφύλαξη ορισμένων διασφαλίσεων, όπως είναι η τήρηση της ισχύουσας κοινοτικής και εθνικής νομοθεσίας, η συγκεκριμένη πολιτική καταχωρίσεων για τηνλοποίηση του .EU θα καθορισθεί, σύμφωνα με την πρόταση της Επιτροπής, από το μητρώο, σε διαβούλευση με την Επιτροπή και λοιπά ενδιαφερόμενα μέρη, και σε συμφωνία με τη σύμβαση που θα συναφθεί μεταξύ της Επιτροπής και του μητρώου.

4. Η Επιτροπή έχει επίγνωση και αναγνωρίζει τη σημασία της RFC 1591(4), όπως επικαιροποιήθηκε και τροποποιήθηκε από το έγγραφο ICANN ICP-1(5) και τις αρχές της συμβουλευτικής επιτροπής των κυβερνήσεων (GAC) για εθνικά μητρώα ανωτάτου επιπέδου (ccTLD)(6). Για λόγους νομικού και πολιτικού χαρακτήρα, στο σχέδιο κανονισμού γίνεται φειδωλή μόνον αναφορά σε έγγραφα της αρχής του Internet για την εκχώρηση αριθμών (IANA) και του ICANN, δεδομένου ότι προέρχονται από ιδιωτικούς φορείς. Ωστόσο, όσον αφορά τη σύμβαση μεταξύ του μητρώου και του ICANN, στο άρθρο 2 παράγραφος 4 γίνεται αναφορά στις αρχές της GAC, οι οποίες παραπέμπουν με τη σειρά τους στην RFC 1591.

5. Το στοιχείο που αφορά τον τόπο διαμονής εισήχθη προς ενίσχυση της αρχής ότι θα πρέπει ναπάρχει απτή σχέση μεταξύ της κύριας γεωγραφικής θέσης του εκάστοτε φορέα και του χωρικού πεδίου εφαρμογής του μητρώου· η Επιτροπή θεώρησε ότι πρέπει να ισχύσουν βασικές αρχές της ευρωπαϊκής νομοθεσίας για την εσωτερική αγορά, μεταξύ άλλων τα κριτήρια που αναφέρονται στο άρθρο 48 (πρώην άρθρο 58) της συνθήκης ΕΚ.

6. Ο κωδικός EU, ως προτεινόμενος ccTLD, προέρχεται από το πρότυπο ISO 3166 του διεθνούς οργανισμού τυποποίησης, για διγράμματους κωδικούς που αντιστοιχούν σε ονόματα χωρών. Στο εν λόγω πρότυπο ο κωδικός EU αντιστοιχεί στην Ευρωπαϊκή Ένωση(7). Εκπρόσωποι των κυβερνήσεων χωρών του Ευρωπαϊκού Οικονομικού Χώρου (ΕΟΧ) και της Ευρωπαϊκής Ζώνης Ελεύθερων Συναλλαγών (ΕΖΕΣ) ήλθαν σε επαφή με την Επιτροπή αποβλέποντας σε διεύρυνση των κριτηρίων επιλεξιμότητας προς όφελός τους(8).

7. Η Επιτροπή δεν προτίθεται να αναλάβει τη διαχείριση του τομέα ανωτάτου επιπέδου .EU στο Internet. Στην πρόταση της Επιτροπής επισημαίνεται σαφώς ότι η πρόθεσή της είναι να εξασφαλισθεί ότι θα ανατεθεί σε μητρώο το καθήκον οργάνωσης, διοίκησης και διαχείρισης του τομέα ανωτάτου επιπέδου EU. Τούτο

αποσαφηνίστηκε επίσης στο αρχικό έγγραφο εργασίας της Επιτροπής(9), ενώ προκύπτει περαιτέρω και στις απαντήσεις στην επακόλουθη δημόσια διαβούλευση στις αρχές του 2000(10). Στις ανακοινώσεις της Επιτροπής και στην έκθεση της ISG αντιμετωπίζεται το μητρώο ως ιδιωτικός, μη κερδοσκοπικός, αυτορυθμιζόμενος φορέας που δρά προς το δημόσιο συμφέρον. Το μητρώο θα χαρακτηρίζεται από ανοικτές και διαφανείς διαδικασίες.

(1) ΕΕ C 96 E της 27.3.2001.

(2) COM(2000)421 τελικό.

(3) Εν τω μεταξύ, όπως αναγγέλθηκε στην ανακοίνωση του Ιουλίου του 2000, η Επιτροπή και οι φορείς του διαδικτύου στην Ευρώπη έχουν προχωρήσει σε λεπτομερείς τεχνικές και πολιτικές προετοιμασίες. Αυτές πραγματοποιήθηκαν στο πλαίσιο τηςφιστάμενης ομάδας συμμετεχόντων της Ευρωπαϊκής Κοινότητας (European Community Panel of Participants - EC-POP), η οποία συγκρότησε την προσωρινή καθοδηγητική ομάδα (Interim Steering Group - ISG) που εργάστηκε επί του εν λόγω θέματος κατά την περίοδο από τον Μάιο έως τον Οκτώβριο του 2000. Για τις εν λόγω εργασίεςπάρχει έκθεση, η οποία έχει δημοσιευθεί προκειμένου να διατυπωθούν παρατηρήσεις ((http://www.ec-pop.org/1009prop/index.htm). Πράγματι, είναι προς το συμφέρον της Κοινότητας να επωφεληθεί από τη διαθέσιμη εμπειρογνωσία εκείνων των ομάδων που συμμετέχουν με τον πιο ενεργό τρόπο στην ανάπτυξη του διαδικτύου στην Ευρώπη. Για το λόγο αυτό, έχει δοθεί ιδιαίτερη προσοχή στο έργο της προσωρινής καθοδηγητικής ομάδας, όπως π.χ. στην ανάλυσή της όσον αφορά τα ενδεχόμενα λειτουργικά και τεχνικά χαρακτηριστικά του μητρώου, στις συμβατικές σχέσεις μεταξύ της Επιτροπής και του μητρώου και στις επιλογές όσον αφορά τη μορφή που θα μπορούσε να έχει ο εν λόγω οργανισμός. Τα μέλη της ISG αναγνωρίζουν ότι το έργο τους στον συγκεκριμένο τομέα είχε συμβουλευτικό χαρακτήρα..

(4) http://www.isi.edu/in-notes/rfc1591.txt.

(5) http://www.iana.org/cctld/icp1.htm.

(6) http://www.icann.org/committees/gac/gac-cctldprinciples-23feb00.htm.

(7) Ο τριγράμματος κωδικός EUR έχει επίσης τυποποιηθεί από τον ISO και αντιστοιχεί στο όνομα του ευρωπαϊκού νομίσματος.

(8) Στην περίπτωση διαφόρωνφιστάμενων εθνικών μητρώων ccTLD συμπεριλαμβανομένων όσων ευρίσκονται στην Ένωση, έχει πρόσφατα σημειωθεί σταδιακή χαλάρωση των απαιτήσεων επιλεξιμότητας, ώστε να περιλαμβάνονται και μη μόνιμοι κάτοικοι. Το Κοινοβούλιο ζήτησε πρόσφατα από την Επιτροπή να διεξαγάγει σχετική επιθεώρηση τωνφιστάμενων εθνικών μέτρων (Ψήφισμα A5-0063/2001 του Ευρωπαϊκού Κοινοβουλίου της 15 Μαρτίου 2001, Ρήτρες 18 και 19).

(9) http://www.europa.eu.int/comm/information_society/policy/internet/workingpaper_en.htm.

(10) http://www.europa.eu.int/comm/information_society/policy/internet/com2000421_en.htm.